**Līvānu novada pašvaldības**

**Jaunsilavas pamatskolas pašnovērtējuma ziņojums**

|  |
| --- |
|  Jaunsilavās, 30.10.2024. |
| (vieta, datums) |

SASKAŅOTS

Līvānu Izglītības pārvaldes vadītāja

(dokumenta saskaņotāja pilns amata nosaukums)

 Ilze Vanaga

 (vārds, uzvārds)

**1.** **Izglītojamo skaits un īstenotās izglītības programmas 2023./2024. mācību gadā**

|  |  |  |  |  |
| --- | --- | --- | --- | --- |
| **Izglītības programmas nosaukums**  | **Izglītības****programmas** **kods** | **Licence** | **Izglītojamo skaits mācību gada sākumā** | **Izglītojamo skaits mācību gada beigās** |
| Nr. | Licencēšanasdatums |
| Pamatizglītības programma | 21011111 | V\_801 | 27.08.2018. | 120 | 119 |
| Pirmsskolas izglītības programma | 010111111 | V- 3344 | 23.12.2010. | 39 | 48 |

**2. Izglītības iestādes darbības un izglītības programmas īstenošanas kvalitātes mērķi**

* 1. Izglītības iestādes **misija** – vienota skola ikviena izglītojamā daudzpusīgai personības izaugsmei latviskā, drošā un radošā vidē.
	2. Izglītības iestādes **vīzija** par izglītojamo – mūsdienīgs, konkurētspējīgs, uz izaugsmi vērsts jaunietis.
	3. Izglītības iestādes **kvalitātes mērķi** – 1) Izglītojamie sekmīgi apgūst pirmsskolas izglītības programmu un izvēlas palikt mūsu skolā pamatizglītības iegūšanai;

 2) visi izglītojamie sekmīgi apgūt pamatizglītības programmu un iegūst apliecību par pamatizglītību;

 3) centralizēto eksāmenu rezultāti ir vismaz valsts vidējā līmenī vai augstāki;

 4) izglītojamie apliecina savas spējas valsts līmeņa olimpiādēs, konkursos, sacensībās, iegūstot godalgotas vietas.

 5) izglītojamie ir konkurētspējīgi arī valsts prestižajās izglītības iestādēs un veiksmīgi savā karjerā.

**2.1.1. 2023./2024. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Izpratnes par lasītprasmes nozīmi kvalitatīvas izglītības ieguvē veidošana un nostiprināšana ikdienas darbā. | a) kvalitatīviLaba lasītprasme un tekstpratība kā priekšnoteikums sekmīgiem rezultātiem | Sasniegts.Sākumskolas klasēs izglītojamajiem lasītprasmes un tekstpratības veicināšanai tiek nodrošināta 1 fakultatīvā nodarbība, tiek organizētas bibliotekārās stundas. Lasītprasme un tekstpratība kā galvenā sekmīgas mācīšanās pamatprasme tika aktualizēta un uzsvērta visos mācību priekšmetos. Lasītprasmes un tekstpratības pilnveidošanai mērķtiecīgi tiek plānots un veikts logopēda atbalsts. |
|  | b) kvantitatīvi Visi skolēni lasa un izprot tekstu vismaz optimālā līmenī | Daļēji sasniegts.Stundu vērojumi liecina, ka lasītprasmes un tekstpatības līmenis skolēniem klasē ir atšķirīgs. Jāturpina darbs pie individualizētu un diferencētu uzdevumu nodrošināšanas klasē katra izglītojamā prasmju pilnveidošanai.  |
| Nr.2 Iekļaujošās vides nodrošināšana jaunpienākušajiem izglītojamajiem no citu mācībvalodu skolām- regulārs, daudzveidīgs plānveida atbalsts. | a) kvalitatīviPlaša spektra atbalsts cittautiešu integrācijai skolā | Sasniegts.Projekta PuMPuRs ietvaros 1.semestrī tika nodrošināts skolotāja palīgs latviešu valodas un literatūras stundās 5.klasē, kurā 4 izglītojamie līdz šim mācību saturu apguva krievu valodā.STEM jomas mācību priekšmetos mācību satura apguvei individualizēts skolotāja palīga atbalsts tika sniegts 4.klases izglītojamajiem, kuriem dzimtā valoda ir krievu valoda.Papildus individuālās konsultācijas latviešu valodā, Latvijas un pasaules vēsturē, angļu valodā, ķīmijā, ģeogrāfijā un bioloģijā tika sniegts ukraiņu meitenei 8.klases mācību satura apguvei. |
|  | b) kvantitatīviVisi citu mācībvalodu izglītojamie, kas šogad uzsākuši mācības latviešu valodā, saprot un runā valsts valodā, spēj apgūt mācību saturu. | Daļēji sasniegts.Pāreja uz mācību satura apguvi latviešu valodā valodas barjeras dēl bija liels izaicinājums. Balstoties uz pēcpārbaudījumu rezultātiem un vienojoties ar vecākiem, 1 izglītojamā nepietiekamu latviešu valodas zināšanu dēļ turpina atkārtoti apgūt mācību vielu 5.klasē. Pagarinātais mācību gads valodas barjeras dēļ tika noteikts arī ukraiņu tautības meitenei. Pēc pēcpārbaudījumu nokārtošanas, viņa turpināja mācības 9.klasē, bet šobrīd ģimenes apstākļu dēļ ir atgriezusies dzimtenē. Latviešu valodas apgūšanai nepieciešams regulārs papildus darbs, personīgā ieinteresētība un atbalsts no visām iesaistītajām pusēm (skolēniem, klasesbiedriem, skolotājiem, vecākiem), kā arī latviešu valodas lietošana savstarpējā komunikācijā arī starpbrīžos un ārpus skolas, kas nereti izpaliek. |

**2.2.2. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)**

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Nr.1- ikviena izglītojamā mācību motivācijas celšana individuālajai izaugsmei. | a) kvalitatīvi- katrā klasē tiek īstenotas sociāli emocionālās un karjeras izglītības nodarbības, tikšanās ar veiksmīgiem dažādu nozaru pārstāvjiem, skolas absolventiem. Individuālo sarunu laikā ar vecākiem tiek noteikti mērķi un uzdevumi skolēna izaugsmei. |
|  | b) kvantitatīvi- visi vecāki tiek informēti par izglītojamā izaugsmi un turpmākām attīstības vajadzībām. |
| Nr.2 Labbūtība | a) KiVa projekts |
|  | b) kvantitatīvi |

**3. Kritēriju izvērtējums /stipro pušu un turpmāko attīstības vajadzību aspektā/**

**3.1. Kvalitātes joma KVALITATĪVAS MĀCĪBAS**

**3.1.1. Kritērija “MĀCĪŠANA UN MĀCĪŠANĀS” kvantitatīvais un kvalitatīvais izvērtējums**

Būtiskākie iegūtie dati, informācija un secinājumi no mācību stundu/nodarbību vērošanas:

1. Visās vērotajās stundās pedagogi cenšas nodrošināt labvēlīgu emocionālo vidi.
2. 96%stundu tiek skaidri un radoši formulēts sasniedzamais rezultāts.
3. 87% stundu tika ievērota mācību stundas uzbūve - ierosināšana, apjēgšana un refleksija.
4. Stundās tiek praktizēta dažāda veida atgriezeniskās saites sniegšana.
5. IT līdzekļi mācību stundās tiek izmantoti aktīvi un jēgpilni.

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei | Katru semestri tika veikta mācību stundu, lai iegūtu objektīvu informāciju par mācīšanas un mācīšanās procesa kvalitāti. Stundu vērošanu veica izglītības iestādes administrācija, atbalsta personāls (sociālais pedagogs), pedagogi savstarpējā stundu vērošanā. Īpaša uzmanība tika pievērsta adaptācijas procesam 1.klasē, uzsākot mācības skolā, un 5.klasē pārejas posmā no sākumskolas uz pamatskolu, kā arī 9.klasē. Ir izveidota vienota stundu vērošanas veidlapa. Pēc vērotās stundas notiek saruna ar pedagogu un sniegta atgriezeniskā saite. | Jāpilnveido skolotāju savstarpējais stundu vērošanas process.Turpināt praktizēt vājāko posmu pastiprinātu izpēti- zemāko vērtējumu mācību priekšmetos, atsevišķu klašu un skolēnu līdzdalību stundā. |
| Izglītības procesa plānošanas un īstenošanas efektivitāte un kvalitāte \* | Gandrīz 100% tiek ievērots ikdienas mācību plāns, nodrošinot kvalitatīvu aizvietošanu skolotāju prombūtnes gadījumos.Skolā ir izveidota noteikta kārtība, kādā tiek izmantoti dažādi mācību portāli, individuālie datori izglītojamo vajadzībām- treniņuzdevumiem, testiem un pārbaudes darbiem, prezentācijas materiālu veidošanai. | Nepieciešams pilnveidot pedagogu prasmes daudzveidīgas atgriezeniskās saites sniegšanā, aktivizējot izglītojamos šajā procesā. |
| Izglītības procesa diferenciācija, individualizācija un personalizācija \*\* | Notiek sistemātiski dažādu formātu atbalsta pasākumi gan mācību stundās, gan ārpus tām - gan skolēniem ar augstiem mācību sasniegumiem, gan pārējiem. | Regulāri jāaktualizē diferenciācijas, individualizācijas un personalizācijas loma mācību procesā kā izglītojamā sasniegumu veicināšanas rīks. |
| Mācību sasniegumu vērtēšanas kārtība | Mācību sasniegumu vērtēšanas kārtību respektē visas mācību procesā iesaistītās puses. |  |
| Izglītības iestādes individualizēta un /vai personalizēta atbalsta sniegšana izglītojamiem |  | Savlaicīgi pamanīt lasītprasmes vai mācību priekšmeta apgūšanas grūtības un veikt proaktīvus pasākumus atbalsta sniegšanai.  |
| Izglītības iestādes darbība, nodrošinot izglītības ieguvi ģimenē\*\*\* | Nav attiecināms. |  |
| Izglītības procesa īstenošana pirmsskolas izglītības programmā\*\*\*\* | Pirmsskolas izglītības programmas īstenošanā tiek ievērotas Skola 2030 nostādnes, meklējot aizvien jaunas darba formas un metodes, izmantojot IT, regulāri atjaunojot mācību līdzekļus, ko var izmantot interaktīvi.  |  |

Kritērija “MĀCĪŠANA UN MĀCĪŠANĀS” pašvērtēšanā iegūtais rezultāts atbilst kvalitātes vērtējuma līmenim … *(Izcili / Ļoti labi / Labi / Jāpilnveido / Nepietiekami*).

\* -*netiek vērtēts izglītības iestādēs, kurās tiek īstenota tikai pirmsskolas izglītības programma*

\*\* -*netiek vērtēts izglītības iestādēs, kurās tiek īstenota tikai pirmsskolas izglītības programma un/vai tikai profesionālās ievirzes izglītības programma*

\*\*\* -*tiek vērtēts tajās izglītības iestādēs, kurās tiek īstenota izglītības ieguve ģimenē*

\*\*\*\* -*tiek vērtēts tajās izglītības iestādēs, kurās tiek īstenota pirmsskolas izglītības programma*

**3.2. Kvalitātes joma LABA PĀRVALDĪBA**

**3.2.2. Kritērija “ADMINISTRATĪVĀ EFEKTIVITĀTE” kvantitatīvais un kvalitatīvais izvērtējums**

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja, izglītības iestādes darba pašvērtēšanas un attīstības plānošanas kvalitāte un efektivitāte |  |  |
| Personāla pārvaldības efektivitāte | Ir noteiktas katra darbinieka kompetences un darbības jomas, deleģēti uzdevumi skolas attīstības nodrošināšanai. | Būtu lietderīga vadības komandas paplašināšana, lai nodrošinātu nesaspringtu darbu kāda ilgstošas prombūtnes gadījumā. |
| Izglītības iestādes vadības komandas darba efektivitāte un sasaiste ar izglītības attīstības un/vai nozares politikas mērķiem | Tiek nodrošināts izglītības process atbilstoši valsts Izglītības attīstības pamatnostādnēm 2021.-2027.gadam un citiem dokumentiem. |  |
| Izglītības iestādes vadītāja zināšanas un izpratne par finanšu un resursu efektīvu pārvaldību | Skolas budžets tiek plānots un izpildīts atbilstoši pašvaldības finanšu iespējām un attīstības plānam, tiek veikti stratēģiski ieguldījumi skolas attīstībā. |  |

Kritērija “ADMINISTRATĪVĀ EFEKTIVITĀTE” pašvērtēšanā iegūtais rezultāts atbilst kvalitātes vērtējuma līmenim LABI.

**3.3.3. Kritērija “VADĪBAS PROFESIONĀLĀ DARBĪBA” kvantitatīvais un kvalitatīvais izvērtējums**

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja zināšanas, izpratne par izglītības iestādes darbības tiesiskumu, prasme izstrādāt un atjaunot tiesību aktus | Iekšējie normatīvie akti skolā tiek izstrādāti un atjaunoti, mainoties ārējiem tiesību aktiem, pašu izpratnei un vajadzībām, lai nodrošinātu kvalitatīvu darba procesu visās jomās. |  |
| Izglītības iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību | Mērķtiecīgi tiek veidots sabiedrībā atpazīstams skolas tēls, aktivizējot dažādas darbības sfēras, atbalstot jaunas aktivitātes un līderus, vienlaicīgi uzņemoties atbildību par visiem notiekošajiem procesiem. |  |
| Izglītības iestādes vadītāja komunikācija | Skolas darba process nav iedomājams bez savlaicīgas komunikācijas dažādu jautājumu risināšanā ar visām izglītībā iesaistītajām pusēm. |  |
| Izglītības iestādes vadītāja ētiskums | Skolēni, vecāki un pedagogi nevairās vērsties problēmsituāciju gadījumos, cerot uz labvēlīgu atrisinājumu. |  |
| Izglītības iestādes vadītāja izpratne par izglītības attīstības, tostarp izglītības kvalitātes, un/vai nozares politikas mērķiem un sasniedzamajiem rezultātiem | Pieredze ļauj izprast valsts politikas prioritātes izglītības, bērnu tiesību aizsardzības jomā, sasniedzamo rezultātu nozīmīgumu skolas attīstībai un pastāvēšanai. |  |
| Izglītības iestādes vadītāja profesionālā kompetence audzināšanas, mācīšanas un mācīšanās jautājumos | Regulāri tiek paaugstināta profesionālā kompetence dažādās jomās, kā arī iesaistoties projektos, pašizglītojoties. |  |

Kritērija “**VADĪBAS PROFESIONĀLĀ DARBĪBA**” pašvērtēšanā iegūtais rezultāts atbilst kvalitātes vērtējuma līmenim LABI.

**4. Informācija par lielākajiem īstenotajiem projektiem un to rezultātiem 2023./2024. mācību gadā**

4.1. Projekta īsa anotācija un rezultāti.

Projekts **"Mēs par atbildīgu polimēru šķirošanu"** aktivitātes iniciatīvas “Tīri.Labi. Pilsēta bez atkritumiem” ietvaros sadarbībā ar biedrību “Zaļā Brīvība” un The Coca-Cola Foundation finansiālo atbalstu. Projekta mērķis bija veidot atbildīgu attieksmi pret apkārtējo vidi un apzināties ikviena sabiedrības locekļa lomu atkritumu apjoma samazināšanā caur atkritumu šķirošanas paradumu maiņu un radošām otrreizēja pielietojuma iespējām. Šim mērķim tika pieskaņotas arī Labo darbu nedēļas, Karjeras nedēļas aktivitātes. Notika izglītojošas lekcijas visu vecumu grupām. Lai uzsvērtu galvenos vides ilgtspējas likumus: samazināt, atkārtoti izmantot un pārstrādāt, tika izveidota vizuāla infografika, informatīvie materiāli un izglītojošie stendi.

1. **Audzināšanas darba prioritātes trim gadiem un to ieviešana**

5.1. Prioritātes (bērncentrētas, domājot par izglītojamā personību)

 1. Atbalsts izglītojamo iniciatīvām- viens no nosacījumiem aktīvu personību izaugsmei.

 2. Savstarpējas cieņas, empātijas, uzmanības pret apkārtējiem cilvēkiem audzināšana.

 3. Attieksme pret savu un vides veselību- labākas nākotnes priekšnoteikums.

5.2. 2-3 teikumi par galvenajiem secinājumiem pēc mācību gada izvērtēšanas

 Skolēnu pašpārvalde turpina savu aktīvo darbību, apliecinot sevi jaunos projektos, paši pārveido vidi sev apkārt, izglītojas apkārtējos novados, veido sadraudzību ar citu skolu jauniešiem.

**6. Absolventu tālākizglītība**

Visi 15 absolventi turpina iegūt izglītību. 8 izglītojamie (53,33%) turpina apgūst vispārējo vidējo izglītību Līvānu novadā, Jēkabpilī, Daugavpilī un Rīgā: 1 izglītojamais - RTU Inženierzinātņu vidusskolā, 1 izglītojamais - Rīgas Juglas vidusskolā, 1 izglītojamais - Āgenskalna Valsts ģimnāzijā, 1 izglītojamais - Jēkabpils Valsts ģimnāzijā, 1 izglītojamais - Daugavpils Valsts ģimnāzijā, 3 izglītojamie - Rudzātu vidusskolā. 7 izglītojamie (46,67%) izvēlējušies apgūt profesiju atbilstoši savām interesēm Rīgas Stila un modes tehnikumā - 3 izglītojamie, Rīgas Valsts tehnikumā - 1 izglītojamais, Latgales industriālajā tehnikumā - 1 izglītojamais, Aizkraukles profesionālajā vidusskolā - 1 izglītojamais, Rēzeknes tehnikumā - 1 izglītojamais.

**7. Citi sasniegumi, t.sk., secinājumi par valsts pārbaudījumu rezultātiem, un cita izglītības iestādei būtiskā informācija**

2023./2024.mācību gadā centralizētos eksāmenus kārtoja un saņēma apliecību par Vispārējās pamatizglītības iegūšanu visi 15 9.klases izglītojamie.

**Latviešu valodas CE** 6 izglītojamajiem (40%) sniegums bija virs 80%, 6 izglītojamajiem (40%) sniegums bija robežās no 60 – 78%, 3 izglītojamajiem (20%) sniegums latviešu valodas CE bija robežas no 46% līdz 58%. Vidējais rādītājs Latviešu valodas CE ir augstāks nekā vidējais sniegums valstī un Līvānu novadā.

**Angļu valodas CE** 5 izglītojamajiem (33,33%) sniegums bija virs 80%, 3 izglītojamajiem (20%) vērtējums bija robežas no 61 – 76%, 4 izglītojamajiem (26,67%) rezultāts bija robežās no 43 – 55%, un 3 izglītojamajiem (20%) sniegums bija robežās no 20 – 33%. Vidējais rādītājs Angļu valodas CE ir valsts vidējā rādītāja līmenī un augstāks nekā vidējais rādītājs Līvānu novadā.

**Matemātikas CE** 1 izglītojamais (7%) uzrādīja sniegumu virs 80%, 2 izglītojamajiem (14%) sniegums CE ir optimālā līmenī, 10 izglītojamajiem (70 %) vērtējums ir 35 – 58% intervālā un 2 izglītojamajiem (14%) sniegums ir 15 – 20% robežās. Vidējais Matemātikas CE rādītājs ir valsts un Līvānu novada vidējā snieguma līmenī.

Skolas griezumā Latviešu valodas CE uzrādītais vidējais klases vērtējums ir augstāks nekā iepriekšējos mācību gados, centralizēto eksāmenu rezultāti angļu valodā un matemātikā ir iepriekšējo mācību gadu līmenī.

2023./2024.mācību gadā 15 izglītojamie ieguva godalgotas vietas un Atzinības vienā vai vairākās Atklātajās, Starpnovadu un Valsts olimpiādēs. Augstākais sniegums uzrādīts LU A. Liepas Neklātienes matemātikas skolas konkursā “Tik vai…cik?”, bioloģijas, ķīmijas, dizaina un tehnoloģiju olimpiādēs. Iegūta 1.pakāpe Valsts Ķīmijas olimpiādē, 3.pakāpe Valsts Bioloģijas olimpiādē, 2.vieta Atklātajā tehnoloģiju un dizaina olimpiādē „Ezītis miglā”, 2.vieta un Atzinība LU A. Liepas Neklātienes matemātikas skolas konkursā “Tik vai…cik?”.

Par ieguldīto darbu izglītojamo talantu attīstīšanā 2023./2024.mācību gadā 3 pedagogi – Lita Zalāne, Vija Māsāne un Līga Slica saņēma Radošā darba stipendijas.

**CE rezultāti pamatskolas posmā**

|  |  |  |  |
| --- | --- | --- | --- |
|  | Darba izpildes procenti | Kārtotāju skaits |  |
| **Latviešu valoda** |  |  |  |
| Skolā (%) | 71,0 % | 15 |  |
| Valstī (%) | 59,1 % |  |  |
| **Svešvaloda (angļu valoda)** |  |  |  |
| Skolā (%) | 60,47 % | 15 |  |
| Valstī (%) | 63,9 % |  |  |
| **Matemātika** |  |  |  |
| Skolā (%) | 46,13 % | 15 |  |
| Valstī (%) | 43,2 % |  |  |

**8. Informācija par izglītības iestādes akreditācijā un izglītības iestādes vadītāja profesionālās darbības novērtēšanā norādīto uzdevumu izpildi** (ja attiecināms)

**Izglītības iestādes vadītājs J.Usāre**